open-index/open-wikipedia-markdown huggingface dataset:
Koppang stasjon

**Koppang stasjon** er en jernbanestasjon på Rørosbanen. Stasjonen ligger ved tettstedet Koppang i Stor-Elvdal kommune og ble åpnet i 1875, to år før hele Rørosbanen ble åpnet. Stasjonsbygningen er tegnet av arkitekten Georg Andreas Bull og er den siste gjenværende bygning av hans «Stor National». Den bygningen ble utfaset til fordel for en stasjonsbygning ved siden av i 1959, tegnet av Arvid Sundby og Ina Backer. Stasjonen ble gjort fjernstyrt i 1991 og er i dag ubetjent, men fungerer som skysstasjon for videre reise med buss og taxi. Stasjonen er utstyrt med en tømmerterminal. Fra Koppang stasjon til Oslo S er det 246,81&nbsp;km.

## Stasjonens historie
Fra Rørosbanens åpning i 1877 og helt fram til 1885 måtte togreisende mellom Østlandet og det nordenfjeldske overnatte på Koppang. Dette førte til stor aktivitet ved stasjonen og gjorde at området rundt dette samferdelspunktet vokste. Lokomotivene måtte settes inn i staller og de reisende måtte bli innlosjert på hoteller (losjihus) som ble reist på gangavstand fra stasjonen. Det mest betydningsfulle av disse losjihusene var *Hansens hotell* som ble revet så sent som i 2001.

Stasjonsområdet på Koppang, med den gamle stasjonsbygningen, ett gjenværende hotell og den victorianske jernbaneparken samt en større betjentbolig med et uthus tegnet av arkitekten Peter Andreas Blix, utgjør et historisk jernbanemiljø fra Rørosbanens begynnelse hvor reisen mellom Kristiania og Trondhjem tok flere dager og inkluderte båtreise med DS Skibladner på Mjøsa, bespisning og overnattinger. 

Den 30. september 2010 ble stasjonsområdet gjenåpnet i ny utforming, med forlengelse av plattform på 100 meter, ny parkeringsplass og bussoppstillingplasser samt opparbeidelse av grøntarealer og jernbaneparken. Parken er for øvrig en av Norges eldste offentlige parker, og var opprinnelig utformet i viktoriansk hagestil, også kalt gartnerstil. Hele denne rehabiliteringen kostet i underkant av seks millioner kroner.

## Referanser


## Litteratur
* 
* 
* 

## Eksterne lenker

* Gamle Koppang stasjon
Lemmy Kilmister

**Ian** «**Lemmy**» **Kilmister** (født **Ian Fraser Kilmister** 24. desember 1945 i Stoke-on-Trent i Staffordshire, død 28. desember 2015) var en engelsk musiker. Han var bassist, vokalist, låtskriver og frontfigur for rockebandet Motörhead.

## Liv og virke

Som ung var Kilmister roadie for artisten Jimi Hendrix, og i 1971 ble han med i rockebandet Hawkwind. Kilmister spilte bass for Hawkwind fram til 1975, da han ble kastet ut av bandet. Etter dette bestemte Kilmister seg for å starte sitt eget band kalt Bastard. Men da manageren fortalte at et band med et slikt navn aldri ville bli tatt seriøst og selge bra, endret han navnet til Motörhead. Navnet tok han etter den siste sangen han hadde skrevet for Hawkwind, kalt «Motorhead».

I 1981 startet Kilmister et sideprosjekt med bandet Girlschool. De slo sammen navnene Girlschool og Motörhead og kalte bandet Headgirl. Prosjektet varte ikke særlig lenge, og sammen ga de bare ut to EP-er. Deres største hit var sangen «Please Don't Touch», som har blitt inkludert på samlealbum av både Motörhead og Girlschool.

Kilmister var også involvert i bandene Rainmakers, The Rockin' Vicars, Sam Gopal og The Head Cat. Han gjestet også Dave Grohls Probot på sangen «Shake Your Blood».

## ''Lemmy: The Movie''
I 2010 hadde dokumentarfilmen *Lemmy: The Movie* premiere. Filmen handler om Kilmister*,* og den inneholder en rekke intervjuer med tidligere bandmedlemmer, familie, venner og andre som har blitt inspirert av Kilmister, inkludert Slash, Dave Grohl, Ozzy Osbourne, Peter Hook, Triple H, Alice Cooper, Mick Jones, Marky Ramone, Jim Heath, Jarvis Cocker, Mike Inez, Johnny Knoxville, Geoff Rowley. Filmen er spilt inn i delvis HD og 16mm-film.

## Referanser


## Eksterne lenker
* 
* 
* 
* 
* Motörhead
* Lemmy: The Movie
Guvernementet Sør-Sinai

**Janub Sina**' (arabisk: **جنوب سيناء **) er en region øst i Egypt. Den dekker den sørlige halvdelen av Sinaihalvøya, derfor dens arabiske navn som betyr *sørlige Sinai*.

De viktigste byene inkluderer:

*El-Tor 
*Dahab
*Sharm el-Sheikh

## Kilder
* Governorates of Egypt statoids.com

## Eksterne lenker
*
Guvernementet Matruh

**Matruh** (arabisk: **مطروح **) er en region nordvest i Egypt på grensen til Libya. Dens hovedstad er Mersa Matruh.

## Kilder
* Governorates of Egypt statoids.com

## Eksterne lenker
*
Metafilm

En **metafilm** er en film som omhandler film eller filmproduksjon. En film som ikke legger skjul på at den er en film (f.eks. ved at skuespillerne ser inn i kameraet) kan også være en metafilm.

## Eksempler på metafilmer
*Funny Games – en karakter griper tak i en fjernkontroll og spoler selve filmen tilbake.
*Ed Wood – handler om en filmregissør.
*Riget – i rulleteksten ser vi filmens regissør, som snakker til publikum.
*Nuovo Cinema Paradiso – handler om vennskapet mellom en liten gutt og en kinomaskinist.
*Epidemic – handler om to manusforfattere under produksjonen av et filmmanus.
*Annie Hall – hovedpersonen henvender seg ofte til kamera, og forteller publikum om hva han føler.
*A Clockwork Orange – her blir publikum introdusert for hovedpersonen ved at han ser inn i kamera og forteller om seg selv.
*8 ½ – handler om en filmregissør, mens han jobber med en film.
*Det store togrøveriet – i denne stumfilmen ser vi at en av togrøverne retter pistolen sin mot kameraet og avfyrer sju skudd.
Glittertind (andre betydninger)

**Glittertind** kan vise til:

*Glittertinden – Norges nest høyeste fjell
*Glittertind (band) – et norsk metal-band
*Glittertind (advokatfirma) – et advokatfirma i Oslo
Ibuprofen

**Ibuprofen** er et ikke-steroid antiinflammatorisk middel (NSAID), et propionsyrederivat. Medikamentet brukes hovedsakelig for smertelindring og som febernedsettende, for eksempel ved menstruasjonsplager. Dersom det brukes i 15 dager eller mer per måned i minst tre måneder, kan det gi medikamentoverforbrukshodepine. Ibuprofen er tilgjengelig som tabletter og som gel til utvortes bruk. Ibuprofen er tilgjengelig reseptfritt som håndkjøpspreparat også utenfor apotek, og er et av de mest solgte legemidler på verdensbasis. I Norge markedsføres medikamentet som *Ibux*, *Ibumetin*, *Brufen*, *Ibuprofen* og *Ibuprox*. 

## Farmakologiske egenskaper
: *[[NSAID|Se artikkel om NSAIDs for mer om virkningsmekanisme og bivirkninger]]*
Som alle NSAIDs virker ibuprofen ved å hemme prostaglandinsyntesen. Absorpsjonen er rask, og maksimalkonsentrasjon oppnås etter 0,5-2 timer. Halveringstiden er ca. 2 timer. Dosen er avhengig av hvilken tilstand som behandles, for å være sikker på å oppnå betennelsesdempende effekt kreves doser på over 2400 mg per døgn. Ved lettere smertetilstander og menstruasjonssmerter vil de fleste klare seg med 600-1200 mg per døgn fordelt på 3-4 doser.

Siden NSAIDs hemmer dannelsen av prostaglandiner som beskytter mageslimhinnen, er det økt risiko for blødning i magesekken. Sammen med fare for utvikling av akutt nyresvikt er dette den mest fryktede bivirkningen, med en ikke ubetydelig fare for dødelig utfall. Ibuprofenpreparater kan også være hormonforstyrrende.

## Referanser


## Kilder
*Felleskatalogen Ibuprofen
* Legemiddelverket - informasjon om legemidler som inneholder ibuprofen
* Legemiddelverket - informasjon om bruk av reseptfrie smertestillende legemidler
Richard Hamilton

**Richard Hamilton** (født 24. februar 1922, død 13. september 2011) var en britisk kunstner. Han var en av grunnleggerne av The Independent Group i London, og ble regnet som en av de tidligste popkunstnerne i England på 1950-tallet. Hamiltons collage *Just What Is It that Makes Today's Homes So Different, So Appealing?* fra 1956 anses av mange som det første kunstverket som kan kalles popkunst.

## Referanser


## Eksterne lenker
* 
* Just What Is It that Makes Today's Homes So Different, So Appealing?
* Hamiltons katalog på nettet
* Hal Foster om den tidlige popkunsten, fra ''The New Left Review
* Intervju i ''Tate Magazine''
Marokkos flagg

**[[Marokko]]s flagg** er et rødt flagg med et grønt pentagram i midten. Størrelsesforholdet er 2:3. Det nåværende flagget ble tatt i bruk ved Marokkos uavhengighet fra Frankrike i 1956, men har også en langt eldre historie. 

## Historie
Fram til midten av 1600-tallet hadde Marokko et helt hvitt flagg, men under Alaouitedynastiet ble fargen endret til dyp rød, som er symbolet på profeten Muhammeds etterkommere. Det ensfargede flagget forble uforandret til begynnelsen av det franske protektoratet. I denne perioden skapte rødfargede flagg en del forvirring, ettersom de nye kommuniststatene også valgte rødt som hovedfarge på sine flagg. Det ble dermed bestemt at nasjonalflagget skulle bære en grønn sekstakket stjerne i midten. Denne stjernen ble i 1915 endret til en femtakket stjerne. Det er noe usikkert hvorfor denne endringen fant sted, men den gjengse oppfatning er at de fem takkene på stjernen representerer de fem pilarene som islam bygger på.

Under det franske protektoratet (1919–1946) førte Marokko et handelsflagg basert på den røde duken med det grønne pentagrammet, men der den franske trikoloren var satt inn i kantonen. I den spanske sonen ble det i årene 1937–1956 ført et helt annet handelsflagg. Duken var også i dette flagget rød, men pentagrammet var hvitt og satt i et grønt felt i kantonen. Disse flaggene forsvant ved Marokkos uavhengighet i 1956. 

## Handels- og orlogsflagg
Marokkos handelsflagg og orlogsflagg er begge varianter av nasjonalflagget. Handelsflagget har en gul krone i øvre hjørne ved stangen, mens orlogsflagget har fire gule kroner, en i hvert hjørne.

## Kongeflagg
Marokkos kongeflagg er en kvadratisk grønn duk med det kongelige våpen i midten.

## Bildegalleri

Fil:Civil Ensign of Morocco.svg|Marokkos handelsflagg
Fil:Naval Ensign of Morocco.svg|Marokkos orlogsflagg
Fil:Royal standard of Morocco.svg|Det marokkanske kongeflagget
Fil:Merchant flag of French Morocco.svg|Handelsflagget til Fransk Marokko (1912 - 1955)
Fil:Merchant flag of Spanish Morocco.svg|Handelsflagget til Spansk Marokko (1937 - 1956)


## Litteratur
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
Straumsnes (Fjaler)

**Straumsnes** er en bygd i Fjaler kommune i Vestland fylke. Bygda har ca. 120 innbyggere og ligger ytterst i Dalsfjorden i Sunnfjord. Bygda er preget av fraflytting og skolen, butikken og postkontor forsvant for en del år siden. Skifabrikken Åsnes ligger i bygda og har produsert ski i nesten 90 år. Skigutane AS fra Voss kjøpte 90 % av aksjene i oktober 2006, og opprettholdt skiproduksjonen, men fra 2008 ble driften på Straumsnes avsluttet. Bygda har fremdeles fem gårder som driver for fullt, men på grunn av framtidsutsiktene for gårdsdriften ble det i 2005 vedtatt å inngå samdrift og bygge fellesfjøs. Fellesfjøset stod ferdig i 2007 og drifta starta 17. oktober 2007.

Det finnes godt vedlikeholdte turstier i fjellet med en storslått utsikt ut mot ytre havgapet.

## Eksterne lenker
* Industri og næringsliv i Fjaler: Åsnes Skifabrikk på NRK fylkesleksikon for Sogn og Fjordane
* Straumsnes Mjølk og Kjøt DA (Fellesfjøs)
Evige Asatro

***Evige Asatro*** er et musikkalbum av det norske bandet Glittertind.

Albumet ble første gangen utgitt i 2003 på den svenske undergrunns-labelen Ultima Thule Records, og ble gitt ut med kommersiell distribusjon i 2004 på det nederlandske plateselskapet Karmageddon Media. I 2009 ble albumet utgitt for tredje gang på Napalm Records på dobbel-CD-en *Eviga Asatro/Til Dovre faller* hvor også EP-en *[[Til Dovre faller]]* fulgte med. Alle instrumenter ble spilt av Torbjørn Sandvik. Albumet ble innspilt i 2001 og 2002, med unntak av «Norges Skaal», som ble innspilt våren 2004.

Alle låtene på *Evige Asatro* synges på norsk.

## Sporliste
#«Lindisfarne – 793»
#«Karl den Store»
#«Sønner av Norge» (tekst: Henrik Anker Bjerregaard)
#«En stille morgen – 1349»
#«Fjellheimen gir meg fred»
#«Olav Digre»
#«Nordmannen» (tekst: Ivar Aasen)
#«Frostriket»
#«Evige Asatro»
#«Se Norges blomsterdal» (tekst: Andreas Aabel)
#«Om kvelden når det mørkner»
#«Skumring»
#«Norges Skaal» (tekst: Johan Nordahl Brun)

## Eksterne lenker
*
Aristeion-prisen

**Aristeion-prisen** var fellesnavnet for Den europeiske litteraturprisen og Den europeiske oversetterprisen. Prisene var en del av EUs Ariane-program for å fremme samarbeid mellom medlemsstatene på området bøker og lesning samt å øke kjennskap til og spredning av litterære verker fra medlemslandenes kulturer. Prisene ble i perioden 1990 til 1999 utdelt årlig. 

Utdelingen skjedde i årets europeiske kulturby.

Litteraturprisen gikk til et litterært verk som ble ansett å være et viktig bidrag til samtidslitteraturen. Oversetterprisen ble utdelt for en eksepsjonell oversettelse av et viktig litterært samtidsverk.

Ariane-programmet ble avsluttet i 1999. 

## Prisvinnere
McDonnell Douglas F-4 Phantom II

**McDonnell Douglas F-4 Phantom II** er et amerikansk to-seters jagerfly og jagerbomber spesielt kjent for sin rolle under Vietnamkrigen. Flyet ble produsert i USA, men mange andre land har også tatt det i bruk. Det ble produsert et antall varianter av flyet deriblant én til bruk på hangarskip &ndash; én som vanlig jagerfly og én som jagerbomber.

Flyet skulle være en erstatning for det gamle F3H Demon, noe det gjorde med glans. Australia, Egypt, Tyskland, Hellas, Iran, Israel, Japan, Sør-Korea, Spania, Tyrkia og Storbritannia kjøpte flyet.

Totalt ble det bygd 5&nbsp;195 F-4 &ndash; 5&nbsp;057 ble bygd i St Louis, Missouri i USA mens 138 fly ble lisensprodusert av Mitsubishi i Japan. F-4 Phantom II var i bruk i USA og Storbritannia fra 1968 til 1996, og da hadde det fløyet 27&nbsp;350&nbsp;000 km til sammen.

## Brukerland

*  Australia
**Royal Australian Air Force (utfaset)
*  Egypt
**Egypts luftforsvar (utfaset)
*  Hellas
**Hellas' luftforsvar
*  Iran
**Imperiet Irans luftforsvar (tidligere) 
**Irans luftforsvar
*  Israel
**Israels luftforsvar (utfaset) 
*  Japan
**Japansk luftforsvar 
*  Spania
**Ejército del Aire (utfaset)
*  Sør-Korea
**Sør-Koreas luftforsvar 
*  Tyrkia
**Tyrkias luftforsvar
*  Tyskland
**Deutsche Luftwaffe (utfaset) 
*  Storbritannia 
**Royal Air Force utfaset)
**Fleet Air Arm (utfaset)
*  USA
**United States Air Force (utfaset) 
**United States Navy (utfaset) 
**United States Marine Corps (utfaset)

## Varianter
;F-4A, B, J, N og S
*Varianter for U.S. Navy and og U.S. Marine Corps. F-4B ble oppgradert til F-4N, og F-4J ble oppgradert til F-4S.
;
;F-110 Spectre, F-4C, D og E
*Varianter for U.S. Air Force. F-4E introduserte en intern M61 Vulcan kanon. F-4D og E var de mest produserte variantene av flytypen, ble eksportert i store antall, og ble også svært mye brukt under *Semi Automatic Ground Environment (SAGE)* luftvernsystemet.
;
;F-4G Wild Weasel V
*En dedikert SEAD variant for U.S. Air Force med oppgradert radar og styringsystemer, konvertert fra F-4E. F-4G benevnelsen ble også tidligere brukt på en vidt forskjellig versjon av flytypen til U.S. Navy.
;
;F-4K og M
*De respektive variantene for Royal Navy og Royal Air Force. Disse ble utstyrt med Rolls-Royce Spey turbofans. To Rolls-Royce 9&nbsp;305 kg etterbrenningstrykk Spey 202 turbofan-motorer. (Rolls-Royce Turbofans i RAF's versjoner.)
;
;F-4EJ
*Forenklet versjon av F-4E som ble eksportert til, og lisensbygget i, Japan.
;
;F-4F
*Forenklet F-4E som ble eksportert til Tyskland.
;
;QRF-4C, QF-4B, E, G, N og S
*Fly tatt ut av tjeneste som ble konvertert til fjernstyrte droner. Brukt for skytetrening og forskning på defensive systemer utført av USAF og USN / USMC.
;
;RF-4B, C, og E
*Varianter for taktisk rekognosering.

### Spesifikasjoner

* Våpen: Fire Sky Flash eller Sparrow medium-rekkevidde luft-til-luft-styrte missiler, fire AIM-9 Sidewinder kort-rekkevidde luft-til-luft missiler og en 20 mm gatlingkanon.

## Eksterne lenker
* 
* Nettside om F-4, fra Boeing (engelsk)
Liberias flagg

**[[Liberia]]s flagg** har flere fellestrekk med USAs flagg, både i fargevalg, utforming og symbolikk. Begge flagg har røde og hvite striper, samt en blå firkant i øverste venstre hjørne. I Liberias flagg har denne firkanten en hvit stjerne. Før Liberias uavhengighet var det et hvitt, gresk kors.  Bakgrunnen for likhetstrekkene er at tidligere amerikanske slaver etablerte landet og at USA og Liberia har et svært tett samarbeid i en rekke saker.   

De elleve stripene symboliserer de elleve som skrev under på Liberias uavhengighetserklæring (26. juli 1847), rødt og hvitt representerer mot og moralsk styrke. Den hvite stjernen symboliserer friheten til de tidligere slavene, den blå firkanten representerer det afrikanske fastlandet. 

Liberias flagg kan ses på mange skip rundt om i verden fordi Liberia tilbyr skipsregistrering under sitt lands flagg. Mange selskaper benytter seg av Liberias flagg som bekvemmelighetsflagg, dette for å unngå skatter og restriksjoner i andre land. Det antas at rundt 1600 skip seiler under Liberias flagg, noe som gir landet store inntekter. 

## Referanser
Sandhurst

**Sandhurst** er en by med ca. 22&nbsp;000 innbyggere vest for London. I Sandhurst ligger Royal Military Academy Sandhurst, den britiske hærens krigsskole.

Til tross for dets nære beliggenhet til byen Camberley (som ligger rundt 50&nbsp;km sørvest for sentrale London), har Sandhurst også utenfor byen en stor merkantil utvikling. Stedet er kalles «The Meadows» og har også et stort kjøpesenter, inkludert butikkjedene Tesco Extra og Marks and Spencer, to av de største i landet.

## Referanser


## Litteratur
* Ditchfield, P.H. (1923): *The Victoria County History of Berkshire*.
*Sandhursts historie, *Sandhurst Town Council*

## Eksterne lenker

* Sandhurst Town Council
* Royal Berkshire History: Sandhurst
* Sandhurst samfunnsportal
Pakkis (roman)

***Pakkis*** er en roman/selvbiografi av Khalid Hussain, og er det første litterære verket som ble skrevet på norsk av en ikke-europeisk innvandrer. Den kom ut i 1986. Romanen fikk stor betydning for både norsk litteratur og norsk innvandrerungdom. 

## Om ''Pakkis''

Helt siden 70-tallet, da de første gruppene av ikke-europeiske innvandrere ankom landet, har det gradvis blitt bygget opp en forventning i Norge om den første norske innvandrer-romanen skrevet av en ikke-etnisk nordmann. Da *Pakkis* kom ut i 1986, brakte den et nytt perspektiv inn i norsk litteratur. For det første var romanen den første romanen skrevet av en ikke-vestlig innvandrer, nærmere bestemt en pakistansk tenåring. For det andre var romanen den første som tok opp innvandringsproblemene, spesielt hos pakistanerne, sett fra en innvandrers eget ståsted.

Romanen fikk stor betydning blant unge innvandrerne, både da den kom ut og etterpå, siden *Pakkis* satte ord på deres problemer og følelser knyttet til deres familieforhold som mange kjente seg igjen i. Mange innvandrerungdom oppgir at *Pakkis* er den eneste norske boken de har lest i sin helhet på norsk og er den romanen som har satt sterkest spor hos dem.  

Mange vil ha det til at *Pakkis* er den store innvandrerromanen Norge har lengtet etter, men av forfatteren selv blir romanen ikke sett på denne måten.

## Handling

*Pakkis* handler om den 15 år gamle Sajjad som har bodd i Norge siden han var fire. I likhet med sine jevnaldrende lever Sajjad et dobbeltliv der hans tilhørighet er delt mellom to stater. I det ene livet er han en norsktalende skoleungdom som spiller fotball, går i olabukse og er med på fest. I det andre er han en pakistansk gutt som går i moskeen og må adlyde sin far. Dobbeltlivet er dessverre ikke konfliktfritt, noe Sajjad får merke.

## Tolkning

*Pakkis* er tolket som en skildring av en innvandrerfamilies liv i deres nye land Norge og deres problemer som kulturkonflikt og verdikonflikt. Romanen retter et spesielt fokus på innvandrerungdom som føler seg som utlending både i sitt eget land og foreldrenes/forfedrenes land.  

## I Norge

I Norge ble romanen første gang utgitt i 1986 på Tiden Norsk Forlag. Romanen ble utgitt igjen i 2005 til 20-årsmarkeringen med et nytt forord av forfatteren.

## Kilder
* Forordet fra 2005-utgaven av *Pakkis*, skrevet av forfatteren selv.
* Denne romanen/biografien er også i *zeppelin lesebok 5-7 trinn*
Paul van Dyk

**Paul van Dyk** (født **Matthias Paul,** 16. desember 1971 i Eisenhüttenstadt i Øst-Tyskland) er en av verdens ledende musikere, DJ-er og produsenter innen sjangeren elektronisk dansemusikk. 

## Biografi
Van Dyk (et pseudonym han valgte tidlig i sin karriere, på grunn av sin daværende kjærlighet for musikk fra Belgia) ble født i Eisenhüttenstadt og flyttet sammen med moren til Øst-Berlin da han var syv år gammel, etter at foreldrene ble skilt. Der hørte han på musikk fra radiostasjoner i Vest-Berlin og ble kjent med elektronisk musikk.En uke før Berlinmurens fall i 1989, fikk han og moren lov til å utvandre til Vest-Tyskland, og de slo seg ned i Hamburg. Men i begynnelsen av 1990 flyttet han tilbake til Berlin.  

Hans første produksjon, i samarbeid med Cosmic Baby, ble utgitt i 1992. I 1993 ble Paul kjent med remixen hans av Humates «Love Stimulation». Paul slapp debutalbumet 45RPM i 1994. De følgende årene tok Paul forskjellige spillejobber hovedsakelig i Nederland, men også flere og flere i utlandet etter hvert som han ble kjent. I 1997 slapp han sitt andre album *Sewen ways*, som ble en suksess. 

Han har i dag sitt eget plateselskap som heter Vandit Records.
Paul van Dyk er per 2007 rangert på en fjerdeplass i *DJ Magazines* kåring av verdens fremste DJ-er, etter å ha toppet listen de to foregående årene.

## Referanser

## Eksterne lenker
* 
* 
* 
*
Bekvemmelighetsflagg

**Bekvemmelighetsflagg** er en betegnelse på flaggstater som tillater registering i sitt skipsregister av handelsfartøy som har eiere av en annen nasjonalitet og tilbyr gunstige skatte- og avgiftsvilkår og følgelig lavere driftsutgifter. De kritiseres ofte for dårligere vilkår for besetning og svakere lovgivning om og håndheving av sjøsikkerhet.

Den internasjonale Transport Workers' Federation (ITF) holder en liste over land som stiller sine flagg til disposisjon på denne måten. Per i dag er det 32 land på denne listen.

Bruken av bekvemmelighetsflagg er upopulært i mange land, og det er to hovedgrunner til dette. Praksisen fører til at land med strengere krav mister inntekter, samt at sikkerheten og arbeidsforholdene om bord kan bli dårligere.

Internasjonale konvensjoner sier at nasjonaliteten på et skips flagg avgjør under hvilken domstol eventuelle lovbrudd skal behandles (når lovbruddet har funnet sted i internasjonalt farvann).

*Utflagging* brukes også i en videre betydning om å flytte bedriftsvirksomhet (spesielt produksjon) fra høykostland (f.eks. land i Europa/Nord-Amerika) til lavkostland (f.eks. Kina).

## Land som tilbyr bekvemmelighetsflagg ifølge ITF
Følgende land har siden 2003 blitt listet som land med flagg som benyttes som bekvemmelighetsflagg.

* Antigua og Barbuda
* Bahamas
* Barbados
* Belize
* Bermuda
* Bolivia
* Kambodsja
* Caymanøyene
* Kypros
* Ekvatorial-Guinea
*German International Ship Register (GIS)
* Gibraltar
* Honduras
* Jamaica
* Komorene
* Libanon
* Liberia
* Luxembourg
* Malta
* Marshalløyene
* Mauritius
* Mongolia
* Myanmar
* Panama
* São Tomé og Príncipe
* Saint Vincent og Grenadinene
* Sri Lanka
* Tonga
* Vanuatu

## Referanser


## Litteratur
* 

## Eksterne lenker
* International Transport Workers Federations infoside om bekvemmelighestflagg (engelsk)
Det store togrøveriet (film fra 1903)

:*For boken ved samme navn, se [[Det store togrøveriet (roman)]]*; *For filmen fra 1979, se [[Det første store togrøveriet]]*

***Det store togrøveriet*** (*The Great Train Robbery*) er en amerikansk stumfilm fra 1903. Den er regissert av Edwin S. Porter, og regnes blant de mest kjente og betydningsfulle stumfilmene noensinne. Filmen er den nest eldste filmen som ble tatt med i filmutvalget i den amerikanske boka *[[1001 filmer du må se før du dør]]* (2003).

Mange regner *Det store togrøveriet* som tidenes første western, til tross for at den er spilt inn i New Jersey.

Uansett er denne 12 minutter lange filmen mest kjent for sluttscenen: En av togrøverne løfter pistolen sin opp mot kamera og avfyrer syv skudd mot det. Dette førte til sterke reaksjoner blant dem som så filmen.

## Handling
To banditter bryter inn på et telegraf-kontor, hvor de tvinger en operatør til å stoppe et tog. De slår deretter ut operatøren, og binder ham fast. Når toget stopper, går bandittene om bord sammen med to andre banditter. De bruker dynamitt for å åpne en boks med verdisaker. De tvinger passasjerene av toget, og truer dem til å gi fra seg alle deres eiendeler. 

En passasjer forsøker å stikke av, men blir øyeblikkelig skutt og drept. Bandittene kommer seg deretter unna, sammen med alle pengene og verdisakene de har fått tak i. I mellomtiden, tilbake ved telegraf-kontoret, våkner den fastbundne operatøren, men kollapser igjen kort tid senere. Datteren hans dukker opp, oppdager hva som har skjedd, og hjelper ham løs. De må deretter forsøke å finne ut hvor bandittene har tatt veien.

## Skuespillere
* A.C. Abadie som Sheriff
* Gilbert M. nderson som en kjeltring
* George Barnes
* Justus D. Barnes
* Walter Cameron som en Sheriff
* John Manus Dougherty Sr. som en kjeltring
* Donald Gallaher som en liten gutt
* Frank Hanaway som en kjeltring
* Adam Charles Hayman som en kjeltring.

## Eksterne lenker
*
Fargo (film)

***Fargo*** er en amerikansk spillefilm fra 1996, regissert av Joel Coen og produsert av hans bror Ethan Coen. Den blir omtalt både som en thriller og en mørk komedie.

Filmen har fått flere Oscar-priser, blant annet Oscar for beste kvinnelige hovedrolle for rolleskildringen til Frances McDormand. Det amerikanske filminstituttet har i tillegg kåret figuren hennes i filmen til filmhistoriens 33. beste helteskikkelse.

## Handling
Historien er lagt til 1987. Den norsk-ættede bilselgeren Jerry Lundegaard (William H. Macy) trues av konkurs. Hans styrtrike svigerfar, Wade Gustafson, vil ikke hjelpe ham i denne krisen.

Jerry er villig til å gjøre alt for å slippe unna den økonomiske knipen. Etter råd fra mekanikeren og den tidligere straffedømte Shep Proudfoot, reiser Jerry til Fargo, North Dakota, hvor han får kontakt med to hardbarkede kriminelle (spilt av Steve Buscemi og Peter Stormare). Jerry leier skurkene til å kidnappe sin egen kone. Han lover dem halvparten av løsepengene, som han påstår kommer til å være 80 000 dollar. Dermed kommer svigerfaren hans betale skurkene løsepenger, som deretter sendes til Jerrys egen lomme.

Carl og Gaear kidnapper Jean, og tar henne med seg til en avsidesliggende hytte ved Moose Lake. En politimann hører Jean klynke i baksetet, så Gaear skyter politimannen og dreper også to forbipasserende som er vitne til denne hendelsen. Politi-sjef Marge Gunderson, som er gravid i sjuende måned, begynner å etterforske saken. Det hele utvikler seg til et drama der alt som kan gå galt, kommer til å gå galt.

## Medvirkende
* Frances McDormand – Marge Gunderson 
* William H. Macy – Jerry Lundegaard 
* Steve Buscemi – Carl Showalter 
* Micke Bodingh- Sheriff
* Harve Presnell – Wade Gustafson 
* Peter Stormare – Gaear Grimsrud 
* Kristin Rudrüd – Jean Lundegaard 
* Tony Denman – Scotty Lundegaard

## TV-serie
Våren 2014 hadde den amerikanske TV-serien *[[Fargo (TV-serie)|Fargo]]* premie. Den bygger fritt på de norsk-amerikanske miljøene i Choen-brødrenes spillefilm og har Martin Freeman, Billy Bob Thornton, Allison Tolman og Colin Hanks i hovedrollene.

## Referanser


## Eksterne lenker
*
Freetown

**Freetown** er hovedstad og den største byen i Sierra Leone. Byen er en havneby og ligger ved foten av Løvefjellene på Freetownhalvøya ved atlanterhavskysten. I 2006 hadde byen  innbyggere.

Økonomien i Freetown kretser i stor grad om havna, som mesteparten av eksporten fra Sierra Leone går gjennom. Andre næringsveier er fiskeforedling, rismøller, petroleumsraffineri, diamantkutting og sigarettproduksjon.

Byen huser landets største universitet. Spesialdomstolen for Sierra Leone, en tribunal som er etablert for å dømme krigsforbrytere, har sitt sete i Freetown.

## Historie
Befridde slaver som ble sendt fra England med hjelp fra britiske slavemotstandere bosatte seg første gang i området i 1787. I 1792 ble byen Freetown grunnlagt av tidligere slaver fra Nova Scotia og klarte seg gjennom plyndring av franskmenn i 1794. Innbyggerne gjorde opprør i 1800, men britene gjenerobret kontrollen over byen og begynte å ekspandere i området. Dette ledet til etableringen av landet Sierra Leone.

Mellom 1808 og 1874 var Freetown hovedstad for Britisk Vest-Afrika. Byen vokste hurtig i takt med at mange befridde slaver bosatte seg her sammen med afrikanske soldater som kjempet for Storbritannia under Napoleonskrigene. Under andre verdenskrig opprettholdt Storbritannia en orlogsbase i Freetown. Ætlinger til de befridde slavene, såkalte kreoler, spiller en stor rolle i byen, selv om de er i mindretall.

Byen opplevde harde kamper på siste deler av 1900-tallet da den ble okkupert av ECOWAS-tropper asom hadde til hensikt å gjeninnsette Ahmad Tejan Kabbah som president. Senere ble byen utsatt for et mislykket angrep av Revolutionary United Front (RUF). Fem tidigere ledere for RUF har blitt tiltalt ved Spesialdomstolen for Sierra Leone. To av disse døde før de  ble dømt, mens Issa Hassan Sesay ble dømt til 52 års fengsel, Morris Kallon 40 år og Augustine Gbao 25 år for mord, voldtekt, seksuelt slaveri og andre former for seksuell vold, utnyttelse av barnesoldater, undertrykkelse og  plyndring. Dommen ble meddelt den 8. april 2009.

## Referanser


## Eksterne lenker
* 
* The Special Court for Sierra Leone
Philip Catherine

**Philip Catherine** (født 27. oktober 1942 i London)
er en belgisk jazzmusiker (gitar), kjent fra flere samarbeid med skandinaviske og internasjonale jazzstorheter.

Catherine turnerte tidlig, med Lou Bennett (1961) og Jean-Luc Pontys kvintett (1971–1972), og utga (etter studier ved Berklee og givende møter med John Scofield og George Russell) sine egne *Stream* (1970), *september man* med Palle Mikkelborg (1974) og *Guitars* med gitarkomperne John Lee og Gerry Brown (1975).
På danske Steeplechase Records medvirket han på flere utgivelser, som Dexter Gordons *Something different* (1976). Niels-Henning Ørsted Pedersen spilte da ofte bass.

I perioden 1981–1985 hadde han flere samarbeid med trompetisten Chet Baker.  I trio med Hein van de Geyn bass og Aldo Romano trommer ga han ut *Transparence* (1986), *september sky* (1987) og *Oscar* (1988).  Med Tom Harrell ga han ut *Moods I* (1990) og *Moods II* (1992); med Palle Danielsson bass og Barney Wilen sax ga han ut *Sanctuary* (1991).

Han utga *Live* (1997), *Guitar groove* (1998) som fikk glitrende kritikker i bl.a. Down Beat.  *Blue prince* (2000) og *Alone together* (2001), samt *Summer nights* i trio med Joost van Schalk og Bert Joris (2002) fulgte så.  Samarbeid med Marc Moulin ble innledet (2001).  Med Ola Kvernberg og Niels-Henning Ørsted Pedersen fremførte han konsert ved Moldejazz 2003.
Hans siste plate er *Meeting colours* med Brussel jazzorkester (2005).

Philip Catherine har spilt mye i Norge, og plateinnspillinger med norske musikere, som Egil Kapstad, Laila Dalseth, Jan Erik Vold og Jon Larsen.

Med Stan Getz mottok han Bird Awards 1990 fra North Sea Jazz Festival, såvel som Django d'Or  (1998), og nå nylig «Zamu»-prisen.

## Referanser


## Eksterne lenker
* 
*
Utenomparlamentarisk virksomhet

**Utenomparlamentarisk virksomhet** er politisk aktivitet på siden av vanlige politiske institusjoner som partier og valgte organer. Formålet er vanligvis å kunne påvirke den vanlige politiske prosessen uten selv å delta direkte i denne.
Ran (film)

***Ran*** er en japansk spillefilm fra 1985 av Akira Kurosawa. Den er løst basert på Shakespeares Kong Lear, og regnes som et av de største visuelle mesterverkene noensinne.

Filmen vant flere filmpriser, blant annet Oscar for beste kostymedesign i 1986 og beste utenlandske spillefilm under Amandaprisen 1986.

## Filmens handling
*Ran* handler om en konge som forviser en av sine tre sønner fra riket. Noen år senere kommer de to andre sønnene i krig med hverandre, og kongen lengter etter den tredje sønnen sin. Dette episke dramet utspiller seg i 1600- tallets Japan. Filmen skildrer japansk kultur og tradisjon gjennom bilder av hat, maktkamp og lojalitet i en fordervet verden, der sjalusi og stormannsgalskap dytter freden til side.

## Skuespillere
* Tatsuya Nakadai som Ichimonji Hidetora
* Akira Terao som Ichimonji "Taro" Takatora
* Jinpachi Nezu som Ichimonji "Jiro" Masatora
* Daisuke Ryu som Ichimonji "Saburo" Naotora
* Mieko Harada som Lady Kaede
* Yoshiko Miyazaki som Lady Sué. Jiro's kone
* Mansai Nomura som Tsurumaru. Sué's bror
* Hisashi Igawa som Kurogane
* Masayuki Yui som Hirayama Tango
* Kazuo Kato som Ikoma Kageyu
* Jun Tazaki som Ayabe Seiji
* Hitoshi Ueki som Fujimaki Nobuhiro

## Referanser


## Eksterne lenker
* 
* Kulturo.no – Perle fra Japan (anmeldelse av ''Ran'')
Guvernementet Qena

**Qina** (arabisk: **قنا **) er et guvernement sør i Egypt som dekker en strekning av Nilen. Dens hovedstad er Qina.

## Kilder
* Governorates of Egypt statoids.com

## Eksterne lenker
*
Guvernementet Nord-Sinai

**Shamal Sina**' (arabisk: **شمال سيناء **)  er en region øst i Egypt som dekker den nordlige halvdelen av Sinaihalvøya. Dens arabiske navn betyr *Nord-Sinai*. Hovedstaden er Al 'Arish.

Hoveddelen av befolkningen en beduiner.

I guvernementel ligger byene Al-Arish og Nekhel, og småbyene Bir el Abd, Hasna, Rafah og Sheikh Zuweid.
## Kilder
* Governorates of Egypt statoids.com

## Eksterne lenker
*
The Destruction of Dresden

***The Destruction of Dresden*** er den britiske forfatteren David Irvings første bok, og handler om den allierte brannbombingen av Dresden under andre verdenskrig. Boka fikk stor oppmerksomhet og ble en bestselger i land som Storbritannia og Vest-Tyskland. Den ble bl.a. brukt som kilde for romanen *[[Slaughterhouse Five]]*. Forfatteren har senere blitt grundig diskreditert, deriblant for sine metoder under arbeidet med denne boken. I forbindelse med injuriesaken mot Deborah Lipstadt ble The Destruction of Dresden underkastet en utførlig ekspertgranskning. Rettens konklusjoner kan leses på https://web.archive.org/web/20060813183016/http://www.hdot.org/sec_xiii.asp#13.116

## Eksterne lenker
* Nedlastbar versjon av ''The Destruction of Dresden''
Milan

**Milan** kan referere til:

* Provinsen Milano i Italia
** Milano, by i provinsen
*** AC Milan, fotballklubb fra byen
*** Football Club Internazionale Milano, kort *Inter*, fotballklubb fra byen
* Milan (Ohio), by i USA
* Milan (navn), mannsnavn
Guvernementet Beni Suef

**Bani Suwayf** (arabisk: **بني سويف **) er en region sentralt i Egypt. Hovedstaden Bani Suwayf ligger 120&nbsp;km sør for Kairo på vestbredden av Nilen.

Området er velkjent i Egypt for sine sementfabrikker. Den nærliggende Meidum-pyramiden ligger i området.

Regionen er en av de fattigste i Egypt.

## Kilder
* Governorates of Egypt statoids.com

## Eksterne lenker
*
Amøbe

En **amøbe** (gr. *amoibos* = vekslende) er en protozo, et encellet dyr, uten fast kroppsform.

Innen gruppen amøber finnes arter som er fra bare 90&nbsp;μm til 0,8&nbsp;mm i diameter (blant de største encellede dyr). Amøbene danner ikke noe eget monofyletisk taxon, og kan dermed ikke tilbakeføres til en enkelt urart. Denne livsformen har skilt seg ut i forskjellige taxa, og ulike amøbe-arter er med andre ord analoger fylogenetisk. 
Amøber er encellede, små organismer. Det er kort vei fra overflaten og inn til det innerste celleområdet i cellen. Oksygengass finnes i oppløst vann. Inne i amøben blir oksygenet brukt i celleåndingen. Det er høyere konsentrasjon av oksygengass utenfor amøben enn inni. Derfor trenger oksygengass gjennom cellemembranen og inn i amøben. Det motsatte skjer med karbondioksidgass som slipper ut av amøben.

## Pusteorgan
Amøber har ikke pusteorgan. Derfor blir oksygengass tatt opp ved hjelp av diffusjon gjennom cellemembranen. Dette er en av grunnene til at disse dyrene ikke kan bli store. Diffusjonsveien kan ikke bli for stor, og større dyr krever mer energi til livsfunksjonene.

## Litteratur

* 
* 
* 
*
Stian Thoresen

**Stian Tomt Thoresen** (født 1976), bedre kjent som vokalisten **Shagrath** i det norske symfoniske black metal-bandet Dimmu Borgir.

## Biografi
Stian Thoresen spiller gitar, bass og keyboard, og var trommeslager og vokalist på Dimmu Borgir sitt debutalbum *[[For all tid]]* fra 1994.

Thoresen spiller også i Chrome Division og har tidligere vært medlem av Fimbulwinter og Starkness. I perioden august 1996–februar 1997 var han midlertidig studiokeyboardist for bandet Nocturnal Breed. I 2009 startet han Ov HELL sammen med King, og debutalbumet kom 8. februar 2010.

## Diskografi
### Med Dimmu Borgir

;Gjesteartist
* Astarte – «The Ring of Sorrow» (fra albumet *Sirens* (2004))
* Kamelot – «March of Mephisto» og «Memento Mori» (fra albumet *The Black Halo* (2005))
* Destruction – «The Alliance of Hellhoundz» (fra albumet *Inventor of Evil* (2005))
* Diaz – «Mitt Terningkast» (fra albumet *Velkommen Hjem Andres* (2003))
Crossplane guest vocals/ The Carburetors guest vocals
;Split album
* *[[True Kings of Norway]]* (2000)

## Eksterne lenker
* 
* 
*
Mariazellerbahn

**Mariazellerbahn** er en elektrisk smalsporbane med en sporvidde på 760 mm. («bosnisk sporvidde») som går fra den nederøsterrikske landshovedstaden St. Pölten til vintersportsstedet og det katolske valfartsstedet Mariazell.

## Eksterne lenker
* http://www.mariazellerbahn.at/
* https://web.archive.org/web/20060907171225/http://www.promariazellerbahn.at/
* https://web.archive.org/web/20060623014344/http://album.eisenbahnen.at/bilderalben/mariazellerbahn.shtml
* http://www.ebepe.com/html/mariazell_d.html
Palle Danielsson

**Palle Danielsson** (1946–2024) var en svensk jazzmusiker (bass).

Samtidig med studier i fiolinspill ved Musikkhøgskolan i Stockholm 1962–1966, fikk han raskt innpass i jazzmiljøet Gyllene Cirkeln. Han spilte med Bill Evans (1965), og turnerte med Eje Thelin på piano, Billy Brooks på trommer og Barney Wilen på saksofon. Med Lennart Åberg på saksofon, Bobo Stenson på piano og Bengt Berger på trommer utkom *Rena Rama* i 1973.

Senere var han i Keith Jarretts European Quartet (*Personal mountain*, 1989), med saksofonisten Charles Lloyds Quartet (*Fish out of water*, 1990), samt utgivelser med Jan Garbarek, Bobo Stenson Quartet og Tomasz Stanko Septet (*Litania – music of [[Krzystof Komeda]]*, 1999).  Danielsson var også fast i Michel Petruccianis band, samt på turné i trio med John Taylor og Peter Erskine (*You never know* 1993; *Time being* 1994; *As it is* 1996; *Juni* 1999); med Martin France senere gjenoppstått (2006). Han ledet også sin egen kvartett, som bestod av Joakim Milder på saksofon, Rita Marcotulli på piano og Anders Kjellberg på trommer. Tidvis bistod også Dejan Terzic.

Danielssons egen plate *Contra Post* utkom i 1995. Sammen med Ulf Aldåker, Joakim Milder, Bobo Stenson og Jonas Holgersson ga han ut *Monk by five* (2000).

## Priser og utmerkelser
* 1989 – Jan Johansson-stipendet
* 2001 – Django d'Or som «Contemporary star of Jazz»
* 2002 – Kungliga Musikaliska Akademiens Jazzpris
* 2009 – Jazzkatten, «Årets Guldkatt»
* 2011 – Bert Levins stiftelse for jazzmusikk
* 2015 – Monica Zetterlund-stipendet
* 2023 – Riksförbundet Svensk Jazz’ Lifetime Achievement

## Referanser


## Eksterne lenker
* 
*
Destruction

**Destruction** er et tysk thrash metal-band, stiftet i 1982, da under navnet **Knight of Demon**. Dette navnet varte bare noen uker før det ble forandret. Destruction var mest sannsynlig det første thrash metal-bandet i Tyskland. Bandet tilhører den teutonske thrash metal-scenen, som de er i spissen av, sammen med Kreator, Tankard og Sodom.

## Medlemmer
### Dagens medlemmer
* Schmier (1982&ndash;1989, 1999-) – Bassist og vokalist
* Mike Sifringer (1982&ndash;) – Gitarist
* Vaaver (2010&ndash;) – Trommeslager

### Tidligere medlemmer
#### Vokalister
* André Grieder (1990)
* Thomas Rosenmerkel (1993&ndash;1999)

#### Gitarister
* Harry Wilkens (1987&ndash;1990)
* Michael Piranio (1993&ndash;1999)

#### Bassister
* Christian Engler (1996&ndash;1998)

#### Trommeslagere
* Thomas «Tommy» Sandmann (1982&ndash;1987)
* Chris Witchhunter (Kun *Eternal Devastation*-turneen)
* Oliver «Olli» Kaiser (1987&ndash;1999)
* Sven Vormann (Jesus Chrysler Superskunk) (1999&ndash;2001)

## Utgivelser
### Studioalbum

* *[[D.E.V.O.L.U.T.I.O.N.]]* (2008)
* *[[Day of Reckoning (Destruction album)|Day of Reckoning]]* (2011)
* *[[Spiritual Genocide]]* (2012)
* *[[Under Attack (Destruction album)|Under Attack]]* (2016)
* *[[Born to Perish]]* (2019)
* *[[Diabolical (Destruction album)|Diabolical]]* (2022)
* *[[Birth of Malice]]* (2025)

## Eksterne lenker
* 
*
Førde rutebilstasjon

**Førde rutebilstasjon** er en busstasjon i Førde. Stasjonen er eiet av Firda Billag.

## Historie
Stasjonen vart bygget i 1962 og avløste den gamle rutebilstasjonen på sørsiden av Førde. Bygget er tegnet av Connie Henden.

## Fasiliteter
### Toaletter

Rutebilstasjonen er utstyrt med 1 herretoalett, 1 urinal, 2 kvinnetoalett samt 1 handikapptoalett.

### Venterom

Venterommet på rutebilstasjonen er utstyrt med benksofaer, stoler og bord. På venterommet er rutehefter og rutetabeller tilgjengelige. Venterommet er under oppsyn av Securitas og har et generelt forbud mot nytelse og oppbevaring av alkohol inne.

### Oppbevaringsbokser
Det er mulighet for oppbevaring av bagasje på stasjonen. Denne tjenesten koster fra 20 til 50 kr alt etter størrelsen på boksen.

## Perronger
Rutebilstasjonen har 8 perronger som bussene stopper ved. Bussene som stopper ved perrongene har enten kommet eller skal til:

*Perrong 1: Bybuss, Fimland, Stavang
*Perrong 2: Naustdal, Florø, Sundsdalen
*Perrong 3: Vassenden, Skei, Sogndal, Lærdal, Oslo, Angedalen
*Perrong 4: Sande, Vadheim, Lavik, Bergen, Høyanger, Balestrand, Sogndal (via Høyanger)
*Perrong 5: Stryn, Trondheim, Flybuss.
*Perrong 6: Sandane, Nordfjordeid, Ålesund
*Perrong 7: Heilevang, Stongfjorden, Askvoll
*Perrong 8: Bygstad, Dale, Rysjedalsvika, Kloppstad, Turbuss

## Referanser


## Se også
*Buss
*Firda Billag
*Førde

## Eksterne lenker
*
Erkestift

**Erkestift** er 
* en tidligere betegnelse på dagens erkebispedømme,
* betegnelsen for en fyrsterkebiskops verdslige territorium.
Holocaustindustrien

***Holocaustindustrien*** er en bok fra 2000 av Norman Finkelstein om det som Finkelstein (i sin bok) og andre mener er en «industri» som profitterer på holocaust gjennom moralsk og økonomisk utpressing av en rekke land. Boka ble utgitt på norsk i 2004.

Holocaustindustrien er også et begrep som ble lansert i forbindelse med boka av samme navn. Finkelstein hevder at ved å institusjonalisere holocaust inn i et utall konferanser, museer, bøker, filmer, minnesmerker, professorater og en evig mediedekning, gjøres jødenes lidelser under nazismen til noe unikt og mystisk, overordnet alle andre folkemord i historien. Finkelstein mener at dette blir en moralsk kapital som gir skyldfrihet. Han peker på at ingen andre folkemord, selv folkemord som er større i omfang, får en slik oppmerksomhet.

Finkelstein hevder videre at den største trusselen mot erindringen om holocaust ikke er holocaust-benekterne, men det han kaller «holocaust-industrien». Han mener videre at jødiske interesseorganisasjoner i USA driver en moralsk og økonomisk utbytting av nazi-ofrenes lidelse. Finkelstein mener å påvise at erstatninger i liten grad har kommet ofrene til gode og er opprørt over at holocaust-industrien nå har rettet oppmerksomheten mot fattige land i det østlige Europa.

Boka har skapt stor debatt der den har blitt utgitt.

## Eksterne lenker
* Om misbruket av holocaust (Dagbladet, 2005)
* Amerikansk holocaustbok opprører tyskerne (Aftenposten, 2001)
* Holocaust-industrien (Spartacus forlag)
3. etappe i Tour de France 2006

## [[Esch-sur-Alzette]] ([[Luxembourg]]) – [[Valkenburg (Limburg)|Valkenburg]] ([[Nederland]])
***Etappe:** 3.
***Dato:** 4. juli 
***Lengde:**  216.5 km
***Norske resultater:**
:62. Thor Hushovd

## Info
Etappen hadde både sprint og klatreelementer og startet i Esch-sur-Alzettei Luxembourg og går gjennom Belgia før den endte opp i Valkenburg i den nederlandske provinsen Limburg.

Tre ryttere måtte bryte etter etappen, deriblant en av favorittene til å vinne touren, Alejandro Valverde, som ble skadet etter en velt. Fred Rodriguez, en av Robbie McEwens viktigste hjelperyttere måtte også bryte etter et velt.

Thor Hushovd stivnet i de siste bakkene og mistet dermed den gule ledertrøyen til Tom Boonen som da fikk både den grønne og den gule trøyen.

### Brøt
*Alejandro Valverde, Caisse d'Epargne-Illes Balears
*Fred Rodriguez, Davitamon-Lotto
*Erik Dekker, Rabobank

## Sprint og klatrepasseringer
### 1. sprint ([[Mersch]])
Etter 35 km

### 2. sprint ([[Spa (Belgia)|Spa]])
Etter 144 km

### 3. sprint ([[Aubel]])
Etter 176,5 km

### 1. klatring (Côte de la Haute-Levée)
Etter 131 km, kategori 3

### 2. klatring (Côte de Oneux)
Etter 155 km, kategori 3

### 3. klatring (Côte de Petit-Rechain)
Etter 165,5 km, kategori 4

### 4. klatring (Côte de Loorberg)
Etter 189 km, kategori 4

### 5. klatring (Côte de Trintelen)
Etter 201 km, kategori 4

### 6. klatring ([[Cauberg]])
Etter 214,5 km, kategori 3

## Resultater

## Eksterne lenker
* Etappebeskrivelse og recap på cyclingnews.com
SS Lazio

**Società Sportiva Lazio** er et italiensk fotballag, grunnlagt i Roma den 9. januar 1900. 

Lazio har vunnet Serie A to ganger (*scudetti*), i 1974 og 2000, og har også en rekke seiere i den italienske cup Coppa Italia, suppecup Supercoppa italiana, den europeiske Cupvinnercupen og den europeiske supercupen.

Navnet kommer av at regionen heter Lazio, men laget tilhørte egentlig bare bydelen Prati. Det var i 1929 med da landets toppdivisjon Serie A ble sparket i gang. De har stort sett holdt seg der, men måtte etter flere tilfeller av juks i veddemål, spille det meste av 1980-tallet i nest øverste divisjon Serie B.

De har siden 1953 delt hjemmestadionet Stadio Olimpico med byrivalen AS Roma som ble dannet i 1927 etter press fra Mussolini, som også villa ha Lazio med på laget. Det ville ikke Lazio, så når de møtes kalles det *Derby della Capitale*.  Per november 2017 har Lazio vunnet 52 av de 185 kampene. Men Roma har vunnet 70 og får nytt stadion i 2020. 

Norske Ragnar Nikolay Larsen (1925–82) spilte her 1951–53, og Per Bredesen (1930–) spilte her 1952–55. En ekstra god tid med mange mesterskap var 1997–2000 da svenske Sven-Göran Eriksson (1948–) var trener.

Sergio Cragnotti (1940–) eide klubben fra 1992 til en finansskandale i 2002, da de også måtte selge sin stjernekaptein Alessandro Nesta (1976–) som hadde spilt her siden 1993. Etter dommerskandalen i italiensk fotball 2006 ble Lazio straffet med 30 poeng for sesongen Serie A 2005-2006 og 3 poeng for sesongen Serie A 2006-2007, da de likevel ble nummer tre. Direktøren Claudio Lotito (1957–), som hadde kjøpt laget i 2004, ble utestengt fra fotballen i 3 år.  

 I august 2011 ble det kjent at Lotito ikke ville slippe inn på stadion i to måneder, fordi han hadde snakket stygt om Gianni Petrucci (1945–) og den italienske olympiske komite.

Etter å ha tapt 1–4 for Roma måtte Stefano Pioli (1965–) ta sin hatt og gå, erstattet av Simone Inzaghi som hadde spilt sine siste aktive år her 1999–2010 og siden fått trene ungdomslaget (*Allievi*) og *Primavera* som spiller i ungdomsligaen.  Sommeren 2016 var den argentinske Marcelo Bielsa (1955–) trener for laget i to dager, men sluttet fordi Claudio Lotito ikke holdt det han lovet. Da ble fansen irritert og gikk i gatene. Etterpå fikk Inzaghi fast jobb.

## Meritter
* Toppdivisjonen:  Vinner av Serie A 1973–1974 og Serie A 1999–2000
* Coppa Italia:  Vinner 1958, 1997–98, 1999–2000, 2003–04, 2008–09, 2012–13
* Supercoppa italiana: Vinner 1998, 2000, 2009 og 2017
* Cupvinnercupen: Vinner 1998/1999
* UEFA Super Cup: Vinner UEFA Super Cup 1999

## Spillerstall
Oppdatert 25. oktober 2024.

### Utlånte spillere

## Kjente tidligere spillere
*  Ragnar Nikolay Larsen 
*  Per Bredesen 
*  Paolo Di Canio
*  Paul Gascoigne 
*  Alessandro Nesta 
*  Pavel Nedvěd 
*  Dejan Stanković 
*  Diego Simeone 
*  Hernán Crespo

## Referanser


## Eksterne lenker
*